বেলঘরিয়ার যতীন দাস নগরে সিপিআইএম কাউন্সিলরের দাদাকে পিটিয়ে খুনের ঘটনায় গ্রেফতার হল মূল অভিযুক্ত চিন্ময় নাথক।  চিন্ময় নাথক এলাকার সক্রিয় তৃণমূল কর্মী হিসেবে পরিচিত। পুকুরে কাপড় কাচাকে কেন্দ্র করে গতকাল সিপিআইএম কাউন্সিলর প্রিয়মান ভট্টাচার্যের ভাই প্রদীপের সঙ্গে এলাকার তৃণমূল কর্মী চিন্ময় নাথকের প্রথমে বচসা বাধে। পরে দুজনের হাতাহাতি হয়।
 ওয়েব ডেস্ক: বেলঘরিয়ার যতীন দাস নগরে সিপিআইএম কাউন্সিলরের দাদাকে পিটিয়ে খুনের ঘটনায় গ্রেফতার হল মূল অভিযুক্ত চিন্ময় নাথক।  চিন্ময় নাথক এলাকার সক্রিয় তৃণমূল কর্মী হিসেবে পরিচিত। পুকুরে কাপড় কাচাকে কেন্দ্র করে গতকাল সিপিআইএম কাউন্সিলর প্রিয়মান ভট্টাচার্যের ভাই প্রদীপের সঙ্গে এলাকার তৃণমূল কর্মী চিন্ময় নাথকের প্রথমে বচসা বাধে। পরে দুজনের হাতাহাতি হয়। প্রদীপকে বাঁচাতে এসে আক্রান্ত হন তাঁর দাদা সুকুমার ভট্টাচার্য। প্রত্যক্ষদর্শীদের মতে, চিন্ময়ের বেধড়ক মারে ঘটনাস্থলেই মারা যান সুকুমার ভট্টাচার্য। এরপরেই গা ঢাকা দেয় চিন্ময়। তাকে খুঁজছিল পুলিস। আজ বারাকপুর আদালতে তোলা হলে ধৃতকে ১৪ দিনের জেল হেফাজতের নির্দেশ দিয়েছেন বিচারক।